ผลการวิเคราะห์ความเห็นต่อรายการ HaKaTa Hyakkaten

เขียนโดย Chuy (<http://facebook.com/ChuyFansub>)

2013/04/15

**ชื่อแบบสอบถาม: HaKaTa Hyakkaten Feedback**

**วัตถุประสงค์:**  1.เพื่อทราบเสียงตอบรับต่อซับไทยรายการ HaKaTa Hyakkaten ที่ Chuy ทำ

                  2.เพื่อทราบอิทธิพลของรายการ HaKaTa Hyakkaten ต่อผู้ชมชาวไทย

**ช่วงเวลาที่เปิดรับความเห็น:** 2013/4/7 - 2013/4/15 (19:00 JST)

**วิธีรับความเห็น:** Google Form   
<https://docs.google.com/forms/d/1oEMX60LEcKWVocJnxh9TSzECiIVWaeumn_Qf7bnvSUU/viewform>

**ช่องทางเผยแพร่แบบสอบถาม:**

1. โพสต์ใน Facebook Page Chuy Thai Fansub
2. ลิงค์ในคำอธิบายวิดีโอ HaKaTa Hyakkaten 2 ตอนสุดท้ายใน alive.in.th และ bakadetsu.net

**จำนวนผู้ตอบแบบสอบถาม:** 126 คน

**อัตราการตอบแบบสอบถาม:** 18.75% (จำนวนผู้ตอบ 126 คน/จำนวนผู้เห็นโพสต์ใน Facebook Page 672 คน)

**หมายเหตุ**

1. "ผู้ชม" ในที่นี้หมายถึงผู้ที่ชมรายการและตอบแบบสอบถาม
2. อนุญาตให้เผยแพร่แบบสอบถามนี้ได้โดยไม่จำกัด แต่กรุณาให้เครดิต Chuy และลิงค์กลับมาที่ <http://facebook.com/ChuyFansub>
3. อนุญาตให้ใช้ข้อมูลในแบบสอบถามนี้ในเชิงสร้างสรรค์ทุกรูปแบบโดยไม่มีข้อจำกัด

สารบัญ

1.ข้อมูลพื้นฐานของผู้ตอบแบบสอบถาม 3

1.1 เพศ 3

1.2 อายุ 3

1.3 ทักษะภาษาญี่ปุ่นของผู้ชม 5

2.ความเห็นต่อซับไทยโดย Chuy 6

2.1 จำนวนตอนที่ดู 6

2.2 ช่องทางที่คุณดูซับไทยรายการ HaKaTa Hyakkaten 6

2.3 ช่องทางที่คุณติดตามอัพเดตแฟนซับ HaKaTa Hyakkaten 8

2.4 ความเห็นต่อสำนวนการแปล 9

2.5 ความเห็นต่อความเร็วการปล่อยซับ 10

2.6 ความเห็นต่อฟอนต์-ตัวอักษรที่ใช้ 11

2.7 ความเห็นต่อการแปลตัวอักษรบนจอ 12

2.8 คะแนนต่อซับไทยโดยภาพรวม 13

3 อิทธิพลของรายการ HaKaTa Hyakkaten 14

3.1 รายการนี้ทำให้ผู้ชมรัก HKT48 มากขึ้น 14

3.2 จำนวนคนที่ได้โอชิเมมกลับไปหลังดูรายการ 14

3.3 อันดับโอชิเมมของผู้ชมหลังดูรายการ HaKaTa Hyakkaten 15

สรุปผลการวิเคราะห์แบบสอบถาม 17


ภาคผนวก 18

1.โอชิเมมของผู้ชมและเหตุผล 18

2.ฉากที่ถูกใจใน HaKaTa Hyakkaten 24

# 1.ข้อมูลพื้นฐานของผู้ตอบแบบสอบถาม


## 1.1 เพศ



ผู้ตอบแบบสอบถาม เป็นผู้ชาย 70 คน คิดเป็น 56% และผู้หญิง 56 คน คิดเป็น 44%

จำนวนผู้หญิงที่ดูรายการ คิดเป็น 80% ของจำนวนผู้ชาย แสดงว่ารายการไอดอลนี้เข้าถึงผู้ชมทุกเพศ

## 1.2 อายุ



น้อยกว่า 10 ปี: 0

10-13 ปี: 4 คน (3%)

14-16 ปี: 23 คน (18%)

17-19 ปี: 23 คน (18%)

20-22 ปี: 25 คน (20%)


23-25 ปี: 23 คน (18%)

26-29 ปี: 16 คน (13%)

30 ปีขึ้นไป: 12 คน (10%)

กลุ่มอายุผู้ชมตั้งแต่ 14-25 ปีมีสัดส่วนใกล้เคียงกัน รวมเป็น 74% ของผู้ชมทั้งหมด จัดเป็นช่วงอายุเป้าหมายหลักของรายการ

## 1.3 ทักษะภาษาญี่ปุ่นของผู้ชม



ผู้ชมดูรายการวาไรตี้ญี่ปุ่นแบบไม่มีซับไทยรู้เรื่องกี่ %

0%: 40 คน (32%)

20%: 65 คน (52%)

40%: 12 คน (10%)

60%: 7 คน (6%)


80%: 2 คน (2%)

100%: 0 คน (0%)

จำนวนผู้ตอบ 0%-20% รวมกันคิดเป็นสัดส่วน 84% ของผู้ชมทั้งหมด แสดงว่าผู้ชมส่วนใหญ่ต้องพึ่งซับไทยเป็นอย่างมากในการชมรายการญี่ปุ่น

# 2.ความเห็นต่อซับไทยโดย Chuy

## 2.1 จำนวนตอนที่ดู

**คุณดูรายการ HaKaTa Hyakkaten 1&2 ที่ Chuy ทำซับไทยครบทุกตอนหรือไม่**

ดูครบทุกตอน: 114 คน (90%)

ดูแทบทุกตอน: 5 คน (4%)

ดูมากกว่าครึ่ง: 3 คน (2%)


ดูบ้างเป็นบางตอน: 2 คน (2%)

ดูเพียง 1-2 ตอน: 0 คน (0%)

Other: 2 คน (2%) [ยังดูไม่ครบแต่จะดูให้ครบ/ดูซ้ำหลายรอบ]

ผู้ชมร้อยละ 90 ดูรายการครบทุกตอน แสดงให้เห็นว่ารายการมีความสนุก น่าติดตาม ต้องชื่นชมทีมงานผู้ผลิตรายการและสาวๆ HKT48 จริงๆ ครับ

## 2.2 ช่องทางที่คุณดูซับไทยรายการ HaKaTa Hyakkaten



(เลือกตอบได้หลายข้อ)

Alive.in.th: 124 คน (98%)

โหลดจาก 4shared.com: 11 คน (9%)

โหลด Torrent จาก bakadetsu.net: 28 คน (22%)


ผู้ชม 98% ดูรายการผ่านเว็บ Alive.in.th แสดงให้เห็นว่าความเร็วและความสะดวกในการรับชม สำคัญกว่าความละเอียด HD ของไฟล์ที่เผยแพร่ผ่าน 4shared และ bakadetsu.net แต่ผู้ชมกว่า 20% ก็โหลดไฟล์ HD ไปเก็บไว้ ถือเป็นสัดส่วนที่เมินเฉยไม่ได้ จากนี้ก็จะเผยแพร่ไฟล์แบบ HD ต่อไปครับ

*\*ลิงค์ดาวน์โหลด Torrent*

สาขาแรก <http://www.bakadetsu.net/torrent-8589>

สาขาสอง <http://www.bakadetsu.net/torrent-8814>

## 2.3 ช่องทางที่คุณติดตามอัพเดตแฟนซับ HaKaTa Hyakkaten



(เลือกตอบได้หลายข้อ)

Facebook Page Chuy Thai Fansub: 110 คน (87%)

Facebook Page เกี่ยวกับ AKB48: 41 คน (33%)

เพื่อนใน Facebook: 11 คน (9%)

Twitter: 10 คน (8%)


Alive Subscription: 75 คน (60%)

Other: 6 คน (5%)

ผู้ชมเกือบร้อยละ 90 ติดตามอัพเดตตอนใหม่ผ่าน Facebook Page และ 60% ติดตามผ่าน E-mail subscription ของเว็บ Alive.in.th

ผมอัพเดตข้อมูลผ่าน Facebook ครั้งแรกเมื่อวันที่ 18 ธ.ค. 2012 แต่รายการห้างฮากาตะฉายตั้งแต่ 7 ต.ค. 2012 - 30 มี.ค. 2013 หากเปิดแฟนเพจเร็วกว่านี้ อาจทำให้มีผู้สนใจและติดตามชมมากกว่านี้ก็เป็นได้

## 2.4 ความเห็นต่อสำนวนการแปล



(คะแนนสูง = ดี คะแนนต่ำ = แย่)

1: 0 คน (0%)

2: 0 คน (0%)

3: 1 คน (1%)

4: 16 คน (13%)

5: 109 คน (86%)


จากผลสอบถาม คิดเป็นคะแนนเฉลี่ยได้ดังนี้

คะแนนรวม 5\*109 + 4\*16 + 3\*1 = 545 + 64 + 3 =612 คะแนน

**คะแนนเฉลี่ย = 612/630\*5 = 4.86 คะแนน จากคะแนนเต็ม 5 คะแนน**

ขอบพระคุณที่ให้คะแนนสูงขนาดนี้กับสำนวนการแปลของผมครับ จะรักษาคุณภาพและพัฒนาสำนวนให้ดีกว่านี้ต่อไปนะครับ

## 2.5 ความเห็นต่อความเร็วการปล่อยซับ



(คะแนนสูง = ดี คะแนนต่ำ = แย่)

1: 0 คน (0%)

2: 0 คน (0%)

3: 16 คน (13%)


4: 42 คน (33%)

5: 68 คน (54%)

**คะแนนเฉลี่ย 4.41 คะแนน**

ผมพยายามออกซับภายใน 24 ชม.หลังรายการฉาย แต่มีหลายสัปดาห์ที่ทำไม่ได้เพราะติดธุระต่างๆ เลยทำให้คะแนนตกไปบ้าง อย่างไรก็ตาม เนื่องจากผมเริ่มทำงานแล้ว คงไม่สามารถทำซับเร็วทันใจได้อย่างตอนเรียนมหาวิทยาลัย ต้องขออภัยไว้ด้วยครับ

## 2.6 ความเห็นต่อฟอนต์-ตัวอักษรที่ใช้



(คะแนนสูง = ดี คะแนนต่ำ = แย่)

1: 0 คน (0%)

2: 0 คน (0%)

3: 3 คน (2%)


4: 32 คน (25%)

5: 91 คน (72%)

**คะแนนเฉลี่ย 4.70 คะแนน**

เรื่องฟอนต์เป็นสิ่งที่ผมกังวล เพราะรายการนี้มีข้อความญี่ปุ่นบนจอ (Telop) เยอะ อาจทำให้ซับถูกกลืนหาย อ่านยาก แต่ด้วยคะแนน 4.7 เต็ม 5 ที่ได้รับ ก็ทำให้ผมโล่งใจไปได้เยอะ จะยังคงใช้ฟอนต์เดิมต่อไปครับ

## 2.7 ความเห็นต่อการแปลตัวอักษรบนจอ



(คะแนนสูง = อยากให้แปล คะแนนต่ำ = ไม่จำเป็นต้องแปล)

1: 4 คน (3%)

2: 5 คน (4%)

3: 18 คน (14%)


4: 25 คน (20%)

5: 74 คน (59%)

**คะแนนเฉลี่ย 4.27 คะแนน**

ข้อความบนจอช่วยสร้างความเข้าใจและเพิ่มความสนุกให้รายการ แต่ก็ทำให้เสียเวลาทำซับมากขึ้น เพราะต้องดูเฟรมต้นและเฟรมท้ายให้ตรงเป๊ะ และยังต้องปรับขนาดกรอบตัวอักษรให้พอดี แต่คะแนน 4.27 นี้แสดงว่าผู้ชมต้องการให้แปลด้วย จะพยายามแปลเท่าที่ทำได้ครับ

## 2.8 คะแนนต่อซับไทยโดยภาพรวม



(คะแนนสูง = สูง คะแนนต่ำ = ต่ำ)

1-7 คะแนน: 0 คน (0%)

8 คะแนน: 6 คน (5%)

9 คะแนน: 37 คน (29%)


10 คะแนน: 83 คน (66%)

**คะแนนเฉลี่ย 9.61 คะแนน จากคะแนนเต็ม 10 คะแนน**

ขอบพระคุณที่ให้คะแนนสูงขนาดนี้ครับ ทำให้ผมมั่นใจในการทำแฟนซับขึ้นเยอะเลย จะรักษาและพัฒนาคุณภาพต่อไปครับ

# 3 อิทธิพลของรายการ HaKaTa Hyakkaten

## 3.1 รายการนี้ทำให้ผู้ชมรัก HKT48 มากขึ้น



**ใช่: 126 คน (100%)**

ไม่มีคำตอบข้อใดทำให้ผมประทับใจเท่าข้อนี้ครับ ทุกคนรัก HKT48 มากขึ้นหลังดูรายการนี้ ^\_\_^ ตรงตามวัตถุประสงค์ในการทำแฟนซับของผมเลย

## 3.2 จำนวนคนที่ได้โอชิเมมกลับไปหลังดูรายการ

**ประมาณ 102 คน (81%)**

ผลแบบสอบถามนำมาจากคำตอบอิสระของคำถามสองข้อดังนี้


- โอชิเมมใน HKT48 ของคุณก่อนดูรายการ HaKaTa Hyakkaten คือ?

- โอชิเมมใน HKT48 ของคุณหลังดูรายการ HaKaTa Hyakkaten คือ?

นับจำนวนผู้ที่เปลี่ยนโอชิเมมใน HKT48, ผู้ที่ไม่มีโอชิเมมใน HKT48 มาก่อน และ ผู้ที่ได้โอชิเมมใน HKT48 เพิ่ม

ผู้ชมร้อยละ 80 ได้โอชิเมมใน HKT48 กลับไปหลังดูรายการ จะเห็นได้ว่าห้างฮากาตะประสบความสำเร็จในการขายเด็กๆ HKT48 ให้เป็นที่นิยมชมชอบแก่คนดูจริงๆ

## 3.3 อันดับโอชิเมมของผู้ชมหลังดูรายการ HaKaTa Hyakkaten



0.DD ชอบมากกว่าหนึ่งคน 32 คน (25%)

1.มุราชิเกะ อันนะ     22 คน (18%)

2.ทาชิมะ เมรุ           10 คน (8%)

3.โทโมนากะ มิโอะ     9 คน (7%)

3.นากานิชิ จิโยริ       9 คน (7%)

5.โคดามะ ฮารุกะ     8 คน (6%)

6.โมโตมุระ อาโออิ     7 คน (6%)

6.โมริยาสุ มาโดกะ     7 คน (6%)

8.มิยาวากิ ซากุระ     5 คน (4%)

9.อานาอิ จิฮิโระ     4 คน (3%)

9.ทานากะ นัตสึมิ     4 คน (3%)

11.โอตะ ไอกะ     3 คน (2%)

11.มัตสึโอกะ นัตสึมิ     3 คน (2%)

13.ซาชิฮาระ ริโนะ     2 คน (2%)

14.คุมาซาวะ เซรินะ     1 คน (1%)

ความนิยมกุยกุยมาแรงแซงโค้งมาก 555+ และสองท็อปรุ่นสอง เมรุมิโอะ ก็มีคนชอบมากกว่ารุ่นหนึ่งซะอีก ต้องยอมรับความน่ารักเกินทนของสองคนนี้จริงๆ

แต่สังเกตได้ว่านอกจากอาเนียแล้ว คนอื่นๆ ในอันดับ 2-9 มีคะแนนโหวตใกล้เคียงกัน อาจแซงขึ้นลงกันได้ไม่ยาก แสดงให้เห็นว่าคาแรกเตอร์แต่ละคนโดดเด่นจนทำให้ความชอบของผู้ชมแบ่งแยกอย่างเท่าเทียม ไม่ไปเทที่ใครคนใดคนหนึ่งจนคนอื่นไม่มีจุดยืน

อนึ่ง น่าเสียใจแทนนาโอะและชินาม่อน สมาชิกรุ่นหนึ่งสองคนที่ไม่มีใครเลือก... คงเพราะคาแรกเตอร์จืด ไม่แรงพออย่างที่บอสมิคังว่าในตอนสุดท้าย

# สรุปผลการวิเคราะห์แบบสอบถาม

แบบสอบถามนี้มีวัตถุประสงค์เพื่อวิเคราะห์เสียงตอบรับต่อซับไทยรายการ HaKaTa Hyakkaten ที่ Chuy ทำ และเพื่อวิเคราะห์อิทธิพลของรายการ HaKaTa Hyakkaten ต่อผู้ชมชาวไทย

จากผลการวิเคราะห์จะเห็นได้ว่าเสียงตอบรับซับไทยออกมาดีมาก ผู้ชมเกือบทั้งหมดติดตามดูรายการครบทุกตอน ให้คะแนนการแปล ความเร็ว ฟอนต์ และภาพรวมสูงกว่าที่ผมคิดไว้มาก ขอบคุณทุกท่านจริงๆ ครับ

ส่วนอิทธิพลของรายการนี้ ที่เด่นชัดสุดคือการที่**ทุกคนรัก HKT48 หลังดูรายการนี้** ผมเองในฐานะที่เป็นคนที่รัก HKT48 ไม่แพ้ใคร ไปเชียร์พวกเธอถึงเธียเตอร์และงานต่างๆ มาตลอด ก็ซาบซึ้งที่มีคนมากมายรักและชอบพวกเธอเช่นเดียวกัน และคำตอบอันดับโอชิเมมก็ทำให้ผมประหลาดใจมาก ที่มุราชิเกะกุยกุยครองอันดับหนึ่งแบบทิ้งขาด น่าดีใจด้วยจริงๆ ฮ่าๆ

อีกหัวข้อหนึ่งที่ไม่ได้พูดถึงในการวิเคราะห์นี้ คือ “คอมเมนต์อื่นๆ และรีเควสถึงผู้ทำซับ” มีหลายคนเขียนว่าขอบคุณที่ทำให้รู้จัก HKT48 บางคนเริ่มทำแฟนซับเพราะดูซับไทยของผม และบางคนถึงกับเริ่มเรียนภาษาญี่ปุ่นเพราะอยากมาเจอพวกเธอที่ญี่ปุ่นเลยทีเดียว ดีใจที่ผลงานผมเป็นแรงบันดาลใจให้หลายๆ คนครับ

สุดท้ายนี้ ขอขอบพระคุณทุกท่านที่ติดตามดูรายการห้างฮากาตะมาตลอดครึ่งปี คอมเมนต์อวยเด็กๆ ให้กำลังใจผมในการแปล และอ่านแบบสอบถามนี้จนจบครับ

หวังว่าทุกท่านคงได้เห็นเสน่ห์และความพยายามของเมมเบอร์ HKT48 และมีแรงบันดาลใจในการดำเนินชีวิตผ่านรายการนี้นะครับ จากนี้ไปก็ช่วยกันเฝ้ามองการเติบโตของพวกเธอด้วยกันนะครับ

**จากใจผู้แปล HaKaTa Hyakkaten – Chuy (ชุย) <จิโยริโอชิ>**

[**http://facebook.com/ChuyFansub**](http://facebook.com/ChuyFansub)

**2013/4/15**

ปล.รายการนี้คงเผยแพร่ไม่ได้หากไม่ได้ Admin B. แห่งเว็บ Alive.in.th ช่วยเหลือ หากถูกใจบริการ กรุณาช่วยกันสนับสนุนโดยการซื้อสินค้าผ่าน <http://shop.48.in.th/> ด้วยครับ ^^

# ภาคผนวก

## 1.โอชิเมมของผู้ชมและเหตุผล

|  |  |
| --- | --- |
| โอชิเมมใน HKT48 ของคุณหลังดูรายการ HaKaTa Hyakkaten คือ? | เหตุผลที่คุณเลือกเมมเบอร์ HKT48 คนนี้เป็นโอชิเมม |
| มิยาวากิ ซากุระ | ซากุระ น่ารัก และมีรีแอคชั่นที่ยอดเยี่ยมมาก |
| อาเนีย | ชอบอาเนียตรงที่มีความพยายาม(ถึงจะ กุยกุย ออกนอกหน้าก็เถอะ) แม้มุขจะไม่ฮาแต่ก็กล้าที่จะทำอย่านั้นต่อ ไม่ยอกแพ้อะไรง่ายๆ แถมยังน่ารักอีกตะหาก >//////< |
| มุระชิเกะ อันนะ | ฮา+น่ารัก ! ><' |
| มิโอะ,เมรุ,อาโออิ, |  |
| มุราชิเกะ อันนา |  |
| อานาอิ จิฮิรอน | ผมชอบทุกคนนะ แต่ลำเอียงแคปหน่อยๆ อาจจะตรงสเป็กมั้ง |
| มีเยอะมากเลือกไม่ถูก | เพราะว่ามีเยอะมาก ทุกๆคนดูน่ารักสดใส เห้นแล้วมีความสุข |
| Murashige Anna | อืม. .. ดูไปดูมาอาเนียก็กลายเป็นโอชิเมมไปแล้ว  คงเพราะเป็นพวกที่ชอบทำเสียงดังน่ารำคาญแล้วยังเสนอหน้าอีก ทำให้จำได้ ถึงจะเป็นคนแบบนั้นแต่ก็รู้สึกหลงรักค่ะ แถมยังร้องเพลงเพราะ ตอนนั่งอยู่เฉยๆก็น่ารักดี เหมือนตอนที่ชอบมาเอดะ อัตจัง แบบตกหลุมรักเมื่อแรกเห็นอะไรแบบนั้น 55 5 เจอแผลหนักจากอัตจังมา ตอนนี้ก็เลยย้ายมาสายน้องๆ HKT ซะเลย |
| Nakanishi Chiyori | น่ารัก/ตลก/ดูแล้วสดใส |
| โอตะ ไอกะ | น่าารักกก♥ |
| Anai Chihiro | ถูกชะตากับ กัปตันของทุกๆวง เป็นพิเศษอยู่แล้ว |
| โมริยาสุ มาโดกะ | น้องสวย น่ารักโดนใจมากกกกกกกกก เห็นครั้งแรกก็แอบเล็งๆไว้แล้วแหละ แต่ยังไม่ได้ยกให้เป็นโอชิเมม พอตามไปเรื่อยๆ ก็หลงน้องมากกกกกกกกกกกกก ยกให้เป็นโอชิเมมซะเลย |
| คุมะซาวะ เซรินะ | เล่นกีฬาเก่ง วิ่งเร็ว เต้นเก่ง น่ารัก |
| Murashige Anna,Tanaka Natsumi | Murashige Anna ชอบความพยายามที่จะเสนอหน้า และเสียงร้องเพลง Tanaka Natsumi ชอบความมันใจในตัวเอง ทั้งที่เธออายุน้อยแต่ตัดสินใจได้อย่างไม่ลังเล |
| มุราชิเกะ อันนะ | ผู้สืบทอด ทากามินะ |
| มุราชิเกะ อันนะ | หน้าตาน่ารักขัดกับนิสัยรั่วๆบ้าๆดี ดูไปดูมาก็เลยติดใจค่ะ |
| นากานิชิ จิโยริ | ชอบไอดอล ที่มีความเป็นตัวของตัวเอง สามารถทำอะไรได้หลายอย่าง ที่สำคัญต้อง"ตลก" ง่ายๆเลย สายคุณโอชิมะ ยูโกะ เค้าแหละ อิอิ |
| มิยาวากิ ซากุระ,มุราชิเกะ อันนะ | ซากุระ-น่ารัก มึนๆ //มุราชิเกะ-ดูฮาผิดกับความน่ารักของตัวเอง |
| โคดามะ ฮารุกะ | ความน่ารักและความสดในแบบเด็กๆครับ |
| โมโตมูระ อาโออิ |  |
| ทาชิม่า เมรุ | ไอดอลออร่า + นิสัยส่วนตัวที่ค่อนข้างแปลก + ตำแหน่งเซนเตอร์ที่ต้องรับเอาไว้ ทำให้น่าสนับสนุน |
| มุราชิเกะ อันนะ | พูดมาก |
| นากานิชิ จิโยริ | ดูแล้วคล้ายซัซชี่ทั้งเรื่องหน้าตา (มองบางครั้งดูสวยบางทีก็ดูน่าเกลียด)  ทั้งความฮา (เห็นแค่หน้าก็ฮาเหมือนกันทั้งคู่) |
| mio |  |
| นากานิชิ จิโยริ | ตลก ฮา รั่ว น่ารัก all in one จริงๆ |
| โคดามะ ฮารุกะ | ชอบอย่างไม่มีเหตุผล |
| โอตะ ไอกะ | ติดตามเลิฟตันมาจากการดู ยูทูป แล้วหลงลักยิ้มของเด็กคนนี้เต็มๆ ถึงพูดจาแรงไปบ้าง ชักสีหน้าไปหน่อย แต่ถ้าสนิทกันละก็เด็กคนนี้จะน่ารักอย่างที่คาดไม่ถึงทีเดียวเชียวล่ะ |
| มุราชิเกะ อันนะ | น่ารัก บ้า ร่าเริง |
| โทโมนากะ มิโอะ | ดูเป็นน้องสาวที่น่าทะนุถนอม |
| tashima meru | สดใสดี วิ้งๆๆๆ |
| moriyasu madoka | สวย น่ารักดี |
| นากานิชิ จิโยริ | เวลาเกรียนนี่ฮาสุด ๆ แต่เวลาเรียบร้อยนี่น่ารักสุด ๆ ลงตัวอะ ><" |
| Murashige Anna | อันเนียน่ารัก! ถึงหลายคนจะบอกว่ากุยๆออกนอกหน้าแต่มันก็แสดงให้เห็นว่าอันเนียพยายามอยู่จริงๆ ถึงจะเล่นมุกแป้ก แต่แป้กไปเรื่อยๆมันก็ฮาเองแหละ 55 ชอบเวลาที่แข่งด้านวาไรตี้กับโจริด้วย อันเนียแพ้เห็นๆ 555 แต่ก็น่าร้าาาาก |
| มิยาวากิ ซากุระ | โลลิ |
| Meru Teshima | Cute |
| murashige anna | ฮามาก |
| โมโตมุระ อาโออิ | ไม่เคยคิดว่าไอดอลร้องไห้จะน่ารักจนมาเจอเด็กคนนี้ ร้องไห้ได้น่ารักน่าเอ็นดูจริงๆ |
| ทาชิมะ เมรุ | First impression จากไลฟ์ hatsukoi butterfly ในมิวสิคแจแปน และตอกย้ำด้วย รายการ duomo ซับไทยเทปผู้สื่อข่าว น่ารักมากๆ |
| โมโตมุระ อาโออิ | อาโอตันเวลาร้องไห้น่ารักมากๆ >< ถึงจะขี้แยแต่ก็มีความพยายามสูง |
| ทาชิมะ เมรุ | เพราะเวลาเมรุจังยิ้มแล้วน่ารักมากก และเวลาเต้นหรือร้องเพลงเมรุจังจะดูเด่นกว่าคนอื่นและน่ารักมาก |
| โมริยาสุ มาโดกะ | ตอนแรกก็เลือกอยู่นานว่าชอบใครแน่ๆ แต่ก็มาหลง โมริโปะมากเพราะ ดูนิ่งๆ แต่ก็ทำอะไรตลกๆได้อย่างเช่น แต่งเป็นคุณลุง ประหลาด |
| Murashige Anna | - หน้าตาน่ารักมากๆ - ร่าเริง - เป็นตัวของตัวเอง - มีความพยายามในการเสนอหน้า - ไม่ว่าแข่งอะไรก็ดูเอาจริงเอาจัง - มุขฮามากๆ โดยเฉพาะช่วงที่เล่นแล้วแป้กจะฮาเป็นพิเศษ (ฮาเพราะมันแป้ก) - บางครั้งดูน่าสงสารเพราะเถียงสู้คนอื่นไม่ได้ - รูปใน G+ หลายๆ รูปมันรั่วสุดๆ ชอบเด็กบ้าๆ แบบนี้ |
| ซากุระ, มุราชิเกะ | เมนไทโกะ |
| ทานากะ นัตสึมิ/โอตะ ไอกะ | มิคัง >> เริ่มสนใจก็ตอนที่รู้ว่าเป็นเด็กป.6แต่แบบตัวสูงมากกกกกก  ตอนที่ดกคิริแฟชั่นชุดลำลอง ก็แต่งตัวได้สุดยอดมาก เราชอบคนแต่งตัวสไตล์นี้ -..- (พอๆกับชุดกล้วยของทาคามินะเลย 555555555) เลยชอบตั้งแต่นั้นมาค่ะ และก็ชอบคาแรคเตอร์บอสใหญ่มากๆ (ฮา)  เลิฟตัน >> ตอนอยู่AKB48 ก็ไม่ค่อยได้สนใจเท่าไหร่ -.- แต่มาเริ่มชอบก็ตอนสุดท้ายของสาขา1 ตอนกลัวแมลงนี่แบบ เทพแห่งเสียงหัวเราะจุติจริงๆ นั่งขำน้ำตาเล็ดเลยทีเดียว |
| มิยาวากิ ซากุระ | น่ารัก เหมือนยูกิริน แถมเป็นลูกของย้วยด้วย |
| มุราชิเกะ อันนะ | น่ารัก ฮา ตลก ออกนอกหน้า กล้าแสดงออก |
| มุราชิเกะ อันนะ |  |
| นัสซึมิคัง,ซากุระจัง,อาโออิ | นัสซึมิคัง - ชอบคาแรกเตอร์บอส ^^ ซากุระจัง - หน้าตา + บุคลิก อาโออิ - ร้องไห้แล้วน่ารักดี |
| Tanaka Natsumi [ทานากะ นัตสึมิ] | คล้ายแฟนเก่า = =" เลยโฟกัสเป็นพิเศษ ก้ดูไปเรื่อยๆตั้งแต่ต้นจนจบ ก้น่านักดีอ่า ดู ธรรมชาติ อีกอย่างที่ชอบคือรอยยิ้ม น่ารัก ธรรมชาติ ดูไม่เด็กไม่แก่ กำลัง กระทัดรัด>\_< ประมานนี้ละมั่ง^ ^ |
| ทานากะ นัตสึมิ |  |
| โคดามะ ฮารุกะ | พูดไม่ชัด \*.\* |
| โคดามะ ฮารุกะ | ยิ้มแย้มตลอด แววตาขี้เล่น เปิ่น ต๊อง คำพูดคำจา สำเนียงน่ารัก ทั้งที่พูดชัดและเวลาที่พูดไม่ชัด กล้าเล่นกล้าแสดง ไม่เคยปล่อยโอกาสให้เสียเปล่า  แต่ในอีกมุมหนึ่ง ดูเป็นเด็กที่กระหายที่จะเด่นดัง เดินหน้าตลอด รับงานทุกอย่าง มีแววที่จะพัฒนาขึ้นได้อย่างมาก (ถึงแม้ว่าดูจะไม่ใช่แนวที่จะได้รับการสนับสนุนจากโวตะญึ่ปุ่นเท่าไหร่ ดูจากผลเลือกตั้งครั้งที่ผ่านๆมา คนที่เป็นลำดับต้นๆ ไม่มีเด็กบุคลิกแบบนี้)  ใน HKT48 นั้นถือว่าเป็นวงที่ผมเลือกโอชิเม็มได้ยากที่สุด เพราะมีเด็กที่โดนใจหลายคนมาก ผมเริ่มตาม AKB ได้แค่ 3 เดือนก็รู้ตัวว่าชอบไอจัง(เลิฟตัน) ดู SKE แค่ไม่กี่รายการก็ถูกใจคูมิน (NMB นี่ไม่มีที่ถูกใจ) แต่พอเริ่มตาม HKT (จากการที่ตามไอจังมา) จนถึงตอนนี้รู้สึกว่าถูกใจ member มากกว่า 10 คน |
| มุราชิเกะ อันนะ | - ชอบเสนอหน้าเรียกร้องความสนใจ 55555555555 "รักที่สุดเลยค่ะ" คำพูดติดปาก ดูแล้วมันน่ารักน่าชังที่สุด - ชอบเวลาพูด "เมนไทโกะ" มันดูตลกดีนะ ยิ่งตอนสุดท้ายที่เพิ่ม "ขำสิเฟ้ย" เข้าไป อันนี้ขำจริง  - ชอบเวลาพูดภาษารัสเซีย ยิ่งตอนที่พูดปลุกพี่ชาย งื้อออ เขินเลย น่ารักมากจริงๆ (///▽///) - ร้องเพลงเพราะ อันนี้คือเหตุผลที่ชอบมากที่สุด ฟังเสียงแล้วแบบ โหยอาเนีย ~ ไม่คิดว่าจะเป็นเมมเบอร์ที่ร้องเพลงเพราะอันดับ 1 ร้องเพลงเพราะมาก |
| ทาชิมา เมรุ มุราชิเกะ | เพราะเมรุน่ารัก ชอบคนที่ไม่ค่อยพูดแต่ทำจริงๆ เมรุไม่ค่อยโวยวายให้ทำอะไรก็ทำ ที่สำคัญน้องหน้าตาดีมาก นาโอะก็น่ารัก พูดน้อยดี มุราชิเกะ ตลกมาก หายากส์มากๆๆ คนที่หน้าตาดีแต่ทำตัวตลกแบบนี้ ประทับใจ |
| ซาชิฮาระ ริโนะ , อานาอิ จิฮิโระ , มาโดกะ โมริยาสุ | -ถ้าได้มีโอกาสโหวต โซเซงคโย จะโหวตให้ซัซจัง ไม่รู้ทำไม แต่อยากสนับสนุนเธอจัง คงเป็นเพราะว่า อยากเห็นคนที่มีพัฒนาการสูง ได้เป็นเซนเตอร์ล่ะมั้ง? ทั้งที่เป็น ยูกิรินโอชิแท้ๆ -จิฮิรอนเหตุผลเดียวกัน ชอบเห็นคนมีพัฒนาการแบบไม่โดนดัน (โดยส่วนตัวจึงไม่ได้ชอบพารุรุ/เมรุ) และคาแรคเตอร์เธอก็น่ารักธรรมชาติ -เลือกโมริโปะจากสเป๊คส่วนตัวชัดๆ มีความเป็นหญิงสูง ดูผู้ใหญ่ หุ่นดี หน้าสวย และร้ายกาจ |
| นากานิชิ จิโยริ กับ มุราชิเกะ อันนะ | ตั้งใจ มุ่งมั่น น่ารัก ดูมีเอกลักษณ์ที่น่าสนใจ |
| มูราชิเกะ อันนะ | ออกนอกหน้า ฮา |
| มัตซึโอกะ นัตสึมิ | ความน่ารัก เวลายื้มยิ่งน่ารักเข้าไปใหญ่ |
| โทโมนากะ มิโอะ | ในตอนแรกน้องเป็นคนที่ไม่ค่อยพูด แล้วแถมตอนรายการที่มีช่วงนึงที่แนะนำรุ่นสอง น้องรับบทเป็นคนที่ต้องมาต่อว่าโจริ ด้วยภาพลักษณ์น้องตอนนั้นดูเป็นคนหยิ่งๆมาก แล้วแถมในห้างฮากาตะตอนแรกก็ไม่ค่อยมีบทบาทเท่าที่ควรนัก อาศัยยิ้มอย่างเดียว แต่เมื่อผ่านนานไป น้องมีพัฒนาการที่ดีมากขึ้น เริ่มพูด เริ่มเล่นมากขึ้น จากเด็กหยิ่งๆ ปากร้ายคนนั้น กลายมาเป็นเด็กตายิ้มรูปเม็ดมะม่วง ยิ้มตลอด พูดก็ไม่ชัดรองจากฮารุปปี้ เจ้าน้ำตารองอาโออิ เลยหลงน้องค่ะ ^^ |
| ทาชิมะ เมรุ | "เอ๋อ" เหมือนกัน และน่ารักมากๆ ชอบท่าเขิน และวิธีพูด |
| Mio, Natsumikan |  |
| มุราชิเกะ อันนะ | มุราชิเกะเป็นคนที่น่ารักมาก (ลาก ก.ไก่สิบตัว) ดูเป็นคนตลกและแป้กได้อย่างสวยงามแม้บางครั้งจะดูเรียกร้องความสนใจมากไปก็เถอะ ชอบเมนไทโกะด้วย |
| มุราชิเกะ อันนะ,โมโตมุระ อาโออิ | ชอบมุราชิเกะเพราะมันออกนอกหน้า ฮาเงิบมาก มุกก็แป้ก เวลาอัพรูปในจีพลัสก็บ้าดี แล้วก็หน้าตาเป็นเอกลักษณ์ ส่วนอาโอยตันเพราะว่าชอบเวลาร้องไห้ (ฮาาา) แล้วก็ชอบตา |
| Sashihara Rino, Kodama Haruka | น่ารักขึ้นทุกครั้งที่เห็นออกรายการ |
| โทโมนากะ มิโอะ | น่ารัก ขี้อายยิ้มแล้วน่ารักมากๆ |
| โคดามะ ฮารุกะ | น่ารักดีครับ และชอบมากเวลาพูดไม่ชัด |
| โอตะ ไอกะ | น่ารัก |
| ซาชิฮาร่า ริโนะ | หลงรักในความพยายาม และความทุ่มเทที่มีให้กับงาน พอเริ่มชอบก็ถูกย้ายจากเอเคบีมาเฮชเคทีซะแล้ว แต่นับวันความชอบยิ่งเพิ่มขึ้นเรื่อย ส่วนเด็ก ๆ HKT48 เรารับเป็นลูกสาวหมดทุกคน |
| มิโอะ | น่ารัก>< |
| โทโมะนากะ มิโอะ | ชอบคาแรกเตอร์ ตั้งแต่ตอนแรกที่ดู |
| โมโตมุระ อาโออิ | น่ารัก ร้อนให้เก่ง |
| โมโตมุระ อาโออิ |  |
| นากานิชิ จิโยริ | จิโยริ ชอบมาก น่ารักนะ รู้สึกว่าโจริมีมุมทั้งน่ารัก และตลก ทำอะไรก็ตลกไปหมด เลยทำให้สีสันของรายการน่าดูเพิ่มขึ้นอีกเท่าตัว(บางทีต้องบวกกับแมนไทโกะของมูระชิเกะก็เถอะ - -'') แต่บางทีก็มีการเผยความอ่อนหวานให้เห็นนะ แต่เราไม่ค่อยชอบเท่าไหร่ แต่ชอบให้โจริเล่นมุขขำๆออกมามากกว่า ใช่ว่าตลกอย่างเดียวแต่เห็นถึงความพยายามเป็นวาไรตี้ เป็นคนที่มุ่งมั่นมากเลยทีเดียว แถมครั้งหนึ่งในรายการที่เธอถูกดกกิริที่ซัชชี่ถามว่ารู้สึกอย่างไรกับรายการ hakata hyakkaten เธออยากจะตอบออกมาเป็นคำพูดเสียมากกว่าอีเมลไป 55555 ตอนแรกไม่ได้เลือกโจริมาเป็นโอชิเมม แต่ไม่รู้ทำไมผ่านไปหกเดือน ดูรายการทุกอันที่มี HKT48 นำชื่อมาแต่ไกล ต้องรีบกดเข้าไปดู แต่สำคัญที่สุดคือหาโจริคนแรก ถ้าไม่มีก็จะรู้สึกว่าขาดอะไรไปสักอย่าง จนถึงตอนนี้ขอบคุณคุณชุยมากนะคะ รู้แล้วล่ะว่านากานิชิ จิโยริซังเป็นโอชิเมมของเราไปเรียบร้อยแล้ว อิอิ |
| โมริยาสุ มาโดกะ | ความสวย และ บุคลิคนิ่งๆ |
| Miyawaki Sakura | จริงๆตอนแรกๆผมไม่ได้ตาม HKT เลยครับจนมาสะดุดตากับ ซากุระ ในงาน โซเซงเคียวครั้งที่ 4 จากนนั้นก็ตามซากุระมาเรื่อยจนมาถึง HaKaTa Hyakkaten และมันทำให้ผมได้เห็น HKT อย่างเต็มๆตา ได้เห็นเด็กอีกหลายคนที่มีความสามารถ แต่กะรนั้นแล้วผมก็ยังคงเลือก ซากุระ เพราะน้องคนนี้คือคนที่ทำให้ผมหันมามองและเริ่มให้ความสนใจกับ HKT48 ครับจนตอนนี้ต้องบอกติดเด็กๆกลุ่มนี้ไปเรียบร้อย |
| จิโยริ นากานิชิ | เป็นคนที่ฮามาก ตลก ไม่ใช่เพราะว่าชอบแค่ตรงนั้นนะ 55 เป็นคนที่สวยและน่ารักด้วย |
| มัตสึโอกะ นัตสึมิ | อาจจะเพราะไฝใต้ตาล่ะมั้ง(?) ^^ |
| มิยาวากิ ซากุระ,โมโตมุระ อาโออิ,ทาชิมะ เมรุ,โทโมนากะ มิโอะ | มิยาวากิ ซากุระ -หน้าตาน่ารัก แสดงอารมณ์เก่ง โมโตมุระ อาโออิ - ร้องไห้แล้วมีเสน่ห์  ทาชิมะ เมรุ - ชอบตอนที่ทำหน้าลุง ในตอนแข่งฉีดน้ำหอม โทโมนากะ มิโอะ - ยิ้มมีเสนห์ที่สุด น่ารัก ผมสั้น |
| อานาอิ จิฮิโระ | อธิบายไม่ถูกอะ แต่เห็นปุบมันโดนใจปับ =w= |
| มุราชิเกะ ซากุระตัน | เพราะอาเนีย น่ารักดี เกรียนๆดี ชอบออกนอกหน้า พอดูเเล้วรู้สึกเอ็นดู ส่วนซากุระตัน คนนี้รักเลย :) ชอบเวลาเเสดงรีแอคชั่น ขำดี >< |
| ทาโมนากะ มิโอะ | น่ารักเกินจะห้ามใจ ตรงสเปคเลยค่ะ (แย่งกับเรนะซัง) |
| โคดามะ ฮารุกะ,ทาชิมะ เมรุ,มุราชิเกะ อันนะ,โมริยาสุ มาโดกะ,อานาอิ จิฮิโระ,มิยาวากิ ซากุระ,มัตสึโอกะ นัตสึมิ | (จริงๆได้ดูห้างฮากาตะแล้วชอบเกือบทั้งวงเลยค่ะ เขียนไปเยอะเกินเกรงใจ ; ;) ไม่รู้จะบอกเหตุผลยังไงแต่รู้สึกว่าคาแรคเตอร์เด็กฮากาตะแต่ละคนมันดึงดูดใจยังไงไม่รู้ สะดุดตาไปซะแทบทุกคน 555 |
| มัตสึโอกะ นัตสึมิ, โมริยาสุ มาโดกะ | โมริโปะเห็นครั้งแรกใช่เลย รอยยิ้มของทั้ง นัตสึ โมริโปะ |
| นากานิชิ จิโยริ | น่ารัก ดูเป็นคนตลกๆดี ดูธรรมชาติไม่แอ๊บเท่าไหร่ |
| โคดามะ ฮารุกะ | คาแรคเตอร์เฮฮาและHappy ชอบidol ผมสั้นอยู่แล้วครับ ยิ่งผมสั้นแล้วน่ารักเนี่ยยิ่งชอบเลย |
| อานาอิ จิฮิโระ | แคปเห็นการพัฒนาชัดเจนมากในรายการครับ ทั้งเรื่องทักษะวาไรตี้ และเรื่องกีต้า อีกอย่างคือเสียงใสมากๆ ชอบมากๆครับ |
| โมริยาสุ มาโดกะ | เพราะสวยมากๆ เผลอทีไรก็มองเธอคนนี้ทุกทีเลย >\_< ถึงแม้จะไม่ใช่สาวในเสป็กที่ต้องผมสั้นก็เถอะ แต่หลงเลยอ่ะ ดูสง่ามากๆครับ |
| tashima meru | น่ารักและเป็นตัวเองดี |
| โอตะ ไอกะ , โทโมนากะ มิโอะ , โคดามะ ฮารุกะ | น่ารัก สดใส บุคลิกลักษณะน่าสนใจ |
| DD ค่ะ | อย่างแรกเลยชอบที่HKTเป็นวงที่เฉลี่ยซีนให้เมมเบอร์แต่ละคนได้ดี  ทำให้รู้สึกว่าเด็กๆแต่ละคนมีความโดดเด่นในแบบของตัวเอง ดูไปดูมาก็ DD ซะแล้วค่ะ  (อนาคตอาจจะมีโอชิก็ได้ แต่ตอนนี้เพิ่งติดตามไม่นาน ชอบทุกคนค่ะ > <)  แต่สิ่งที่สำคัญที่สุดที่ทำให้เราชอบเด็กๆHKT คือ ด้วยความที่แต่ละคนยัง "เด็ก" ทำให้รู้สึกถึงความ Fresh รู้ว่าตัวเองยังใหม่ ยังสู้วงพี่ๆไม่ได้ ก็เลยพยายามกันมากๆ ยิ่งใน HaKaTa Hyakkaten ยิ่งเห็นได้ชัดเลยค่ะ  เหมือนที่คาไซพูดในตอนสุดท้ายนะค่ะ "ได้เห็นความไม่ประสีประสาที่ไม่ค่อยพบในAKBช่วงนี้" |
| โทโมนากะ มิโอะ |  |
| ฮารุปปิ , มาโดกะ , มิโอะ | น่ารักกกกกกกกกกกกกกกกกก |
| จิโยริ,เมรุ | เมรุ : ชอบตั้งแต่เห็นครั้งแรก เหมือนมีประกายออร่าออกมาจากตัวเธอเอง จิโยริ : ชอบคาแรคเตอร์ของเธอ |
| แคปจัง มุราชิเงะ | นับถือในความพยายามเลย รู้ว่าคนตัวเล็กกะกีตาร์มันไปด้วยกันยากพอสมควร เคยร่วมทางกะกีตาร์มาพักนึง ยากมากค่ะ   มุ่งมั่นในตัวของตัวเองจริงๆ โดนว่าแป้กตลอดแต่ก็ไม่เคยหยุด |
| Tashima Meru | ความสดใส+ชอบตอนเป็น center เพลง suki suki skip |
| มุราชิเกะ อันนะ | น่ารัก ตลก มีความสดใสในตัวเสมอ |
| มัตสึโอกะ นัตสึมิ,ชิโมโนะ ยูกิ,ทานากะ นัตสึมิ,โอกาดะ คันนะ | นัตสึ- ชอบตอนที่จูรินะมาแล้วให้แสดงบทที่พูดกับเพื่อนโต๊ะข้างๆ ที่นัตสึพูดจบแล้วบอกว่าอายจะตายอยู่แล้ว น่ารักมากๆ ตอนที่ถามอากิฉะตอนเลือกเปึนโอชิถามตลกดี ชินามอน- หน้าตาตรงเสปก ชอบตั้งแต่ตอนดู korekaraตอนคอสเพลย์ประสานใจของคุณซุย นัตสึมิคัง-บอสออกมาทีไรเจ๋งทุกตอนเลย แล้วก็ชอบตอนปลุกพี่ชายมากๆ กับตอนที่ถามชิมาดะว่าทำยังไงให้อ้วน โอกะปัง-ถูกใจ ไม่รู้ทำไม |
| มิยาวากิ ซากุระ | ซากุระเป็นตัวเด่นตั้งแต่ตอนแรกๆ รู้สึกว่าน้องดูมีออร่าไอดอลมากกว่าคนอื่น แล้วทั้งคาแรกเตอร์ทั้งreactionน้อง เรียกว่าดึงความสนใจของเราไว้ได้ตลอดเลยค่ะ ไม่ว่ายังไงก็ต้องหันไปดูน้อง |
| ซากุระ,อาโออิ,แคป | ทำอะไรก็น่ารักไปหมด ^ ^ |
| ซาชิฮาระ ริโนะ | ฮาดีค่ะ 5555 ชอบตรงที่ดูโตเป็นผู้ใหญ่มากขึ้นด้วย น่ารักที่สุด >< |
| นัตสึมิคัง | ความฮา และเกรียน อาเนียกับบอสมีอยู่เยอะมาก แต่บอสจะออแนวเด็กๆพูดตรงๆ ซึ่งมันเกรียนๆดี ชอบ 55 |
| มิโอะจัง | มิโอะน่ารักมากๆคับ ถ้าได้เป็นน้องสาวนี่คงมีความสุขมาก เป็นคนที่รู้สึกได้ถึงความไร้เดียงสาสุดๆ ทั้งตา ท่าทาง เอริ๊ยยยยยย~~~~~~~~~~ สุดๆไปเลยคับ ^^ |
| moriyasu madoka | สวยและเก่งจริง เวลาให้แสดงอะไรจะดูเข้าถึงบทบาทมาก แต่เหมือนมักจะได้อยู่แถวสองประจำ |
| โมริยาสุ มาโดกะ ,โคดามะ ฮารุกะ | โมริโปะ=ชอบคูลบิวตี้อยู่แล้ว ฮารุปปี้=พูดไม่ชัดแล้วน่ารักสุดๆ |
| Murashige Anna | ทั้งน่ารักทั่งตลกในเวลาเดียวกัน ร้องเพลงเก่ง |
| ทะชิมะ เมรุ | รุ้จัก HKT 48 และสมาชิกในทีม H ทุกคนน่ารัก และมีคาแรีกเตอร์ แต่กับเมรุจัง คนนี้ คาแร็กเตอร์ไม่เด่น  เหมือนยังหาความสามารถด้านใดด้านหนึ่งยังไม่เจอ แต่ยามที่เธอเป็นเซนเตอร์ เธอเป็นคนที่มีสเนห์ น่าดึงดูด  โดยเฉพาะรอยยิ้ม ถึงแม้เธอจะเป็นเด็ก ดัน ที่ใครหลายๆๆคนไม่ชอบก้ตาม แต่ผมก้อยากให้เธอพิสูจน์ตัวเอง  ให้แฟนๆ เห็นว่าเธอก็พยายาม ตั้งใจแค่ไหน ทำให้ดีที่สุด ขอเป็นกำลังใจเล็กๆ ส่งไปให้เมรุครับ ^^ |
| อาโออิตัน | ร้องไห้ได้น่ารักที่สุดในโลก |
| มุราชิเกะ อันนะ | มีความน่ารัก สดใส ร้องเพลงเพราะ กุยๆ |
| มิโอะ,ซากุระ,จิโยริ,นัตสึมิคัง,อาเนีย,เมรุ | เกรียน ฮา น่ารัก และความสามารถอะไรหลายๆอย่างที่น่าทึ้งมากค่ะ! |
| ซาชิฮาระ , ฮารุปปี้ | ซาชิฮาระ เพราะ ชอบตั้งแต่สมัย AKB48 ฮารุปปี้ เพราะ สงสารที่หลุดจากตำแหน่งเซนเตอร์ อีกทั้ง เห็นความพยายามที่สื่อออกมาเสมอ |
| มุราชิเกะ อันนะ, โมริยาสุ มาโดกะ | อาเนีย: กุยๆ เกรียนๆ แต็แอบใจเสาะในบางครั้ง โมริโปะ: สุขุม เยือกเย็น แสดงละครเก่งมากกกกก ชอบตอนพูดโมเอะ โปรจริง  โดยรวมแล้ว เป็นคนที่รู้สึกว่าถูกชะตา |
| มุราชิเกะ อันนะ | แหกปากอยูาตลอดเวลา |
| มุราชิเกะ อันนะ | เป็นเด็กที่มีความพยายามในด้านวาไรตี้ดี มีเอกลักษณ์เฉพาะตัว อยากสนับสนุน :) |
| โมโตมุระ อาโออิ | น่ารักกก โดยเฉพาะตอนร้องไห้กับตอนยิ้ม ยิ้มตลอดด้วย ถึงจะร้องไห้กลัวตอนจับของในกล่องแต่ก็พยายามมาก เห็นแล้วรู้สึกว่าอยากสนับสนุนค่ะ |
| มัตสึโอกะ นัตสมิ | หื่นดี =w='' ชอบตอนมันลนลานอะครับ นารักดี |
| จิโยริ | ดูเป็นธรรมชาติๆ แค่เห็นก็ยิ้มได้ |
| อานาอิ จิฮิโระ, ทานิ มาริกะ |  |
| โคดามะ ฮารุกะ | น่ารัก อยากเอาใจช่วย เป็นคนแบบที่ชอบ เห็นละสดใส ชอบมวยรอง 555   เป็นคนที่เหมือนยังไม่อะไรที่เรายังต้องค้นหาอีกมาก ที่สำคัญทรงผมเป็นทรงผมที่รู้สึกว่า ถ้าหน้าตาไม่ดีจริงทำแล้วทำร้ายมากอ่ะ 555 |
| มุราชิเกะ อันนะ | ร่าเริง เกรียนดี น่ารัก ดูโกะๆ เปิ่นๆ |
| Anya , ซากุระตัน , แคป | น้องๆ น่ารักและมีความพยายามกันมาก มีความเป็นเอกลักษณ์และมุ่งมั่นจริงๆ |
| Murashige Anna, Miyawaki Sakura, Tashima Meru, Tomonaga Mio | Murashige Anna น่ารัก ร้องเพลงเก่ง มั่นใจในตัวเอง Miyawagi Sakura น่ารัก มีลักษณะเป็นไอดอลมากที่สุดในวง Tashima Meru น่ารัก+สวย มีออร่า Tomonaga Mio น่ารัก น่าทะนุถนอม |
| ทาชิม่า เมรุ | เพราะดูเป็นเด็กฉลาด แต่พอดู ๆ ไปกลับเอ๋อซะงั้น น่ารักดี |
| โมริยาสุ มาโดกะ | โมริปโป้ สวยตรงสเปก <3 ชอบ คาแรกเตอร์ นิ่งๆ ใน ห้าฮากาตะภาคแรก แล้วก็ น่ารักขึ้น ในภาคสอง |
| โคดาทะ ฮารุกะ | ตอนแรกเฉยๆคาแรกเตอร์ไม่ค่อยเด่นชัดเท่าไหร่ ทำให้คิดว่าทำไมถึงได้เป็นเซนเตอร์ทีมH ติดใจแค่ทรงผม(?) แต่พอดูรายการนี้ไปเรื่อยๆก็เริ่มชอบฮารุปปี้มากขึ้น ชอบในความพงคตสึนิดๆ แล้วก็ กุยกุย(ให้ตัวเองเด่น)หน่อยๆมาก ฮารุปปี้ก็เลยกลายเป็นโอชิเมมไปแล้ว(พึ่งมารู้ตัวว่าชอบตอนที่ฮารุปปี้มากตอนที่ได้เป็นโอชิเมมของอุเมะจัง ไม่รู้ว่าทำไมถึงดีใจมากขนาดนี้ สุดท้ายก็รู้ว่าชอบมากกว่าซัสชี่แล้วกลายเป็นโอชิเมมไปในที่สุด 55) ตอนนี้พอไม่มีห้างฮากาตะก็เลยตามฮารุปปี้ทางg+ ให้หายคิดถึงแทน |
| มิโอะ,ซากุระ,จิโยริ | มิโอะนี่เพราะรอยยิ้มใสๆ เห็นน้องเขาแล้วน่าเอ็นดู ซากุระนี่เพราะความเปิ่นแบบเป็นธรรมชาติ ไม่มีการปรุงแต่ง ฮามากๆ ส่วนจิโยริเริ่มสังเกตุความเป็นกันเองและความยิ้มแย้มเฮฮาที่โดดเด่นมากๆ |

## 2.ฉากที่ถูกใจใน HaKaTa Hyakkaten

|  |
| --- |
| ฉากที่คุณถูกใจใน​ HaKaTa Hyakkaten |
| ตอนแรกสุดที่แข่งรีแอคชั่นแล้วซากุระทำเหมือนไม่โดนนวดฝ่าเท้าแต่จริงๆโดน ตอนแข่งพูดเสียงโมเอะ แล้วก้อตอนที่เลิฟตันกินแมลงครับ |
| อาเนียพยายามเล่นมุขแต่มันแป๊ก ตอนที่อาเนียแต่งชุดโลลิต้า ตอนที่อาเนียในที่ 1 เรื่องความน่ารักกับการร้องเพลง บลาๆๆๆๆ(ทุกอย่างที่อาเนียเด่น) ^^ |
| เมนไทโกะ ! |
| อาโออิตันร้องไห้ |
|  |
| ประทับใจฉากตอนจบอากาตะ2มีเพลงSakura no Hanabiratachiขึ้นมาแล้วมีภาพเก่าตั้งแต่เริ่มต้นมันมีความรู้สึกเศร้า...ทำไห้รู้ได้มีความผูกพันกับhkt48แล้ว...... |
| ชอบความน่ารักโดยรวมของทุกๆคนในรายการ |
| ฉากที่อาเนียร้องเพลง จาก HaKaTa Hyakkaten 2 ตอนที่ 2 - ไม่คิดว่าน้องจะร้องเพราะขนาดนั้น  นอกจากนั้นก็มี ตอนที่อิโคมะ จากโนกิมา ตอนที่น้องเข้าไปนั่งโผล่หัวอยู่ในกล่องแล้วให้อาโออิตันจับ  ฉากที่น้องร้องไห้เพราะต้องจับ(เค้าเรียกว่าอะไรนะ ?) ลวดไฟฟ้าเหรอ ? |
| ฝ่ายวาไรตี้ขอบจอแห่กันลุกยืนครับผม |
| ตอนที่ 12 ss1   เลิฟตันถ่ายรูปคู่กับหนอนๆตัวขาวๆแล้วร้องไห้555555 |
| ตอนที่เลิฟตันจะต้องจับถ้วยใส่หนอนยักษ์ ร้องไห้กลัวแต่ก็สู้ |
| -ชอบตอนอาโออิร้องไห้มากกกกกกก กลายเป็นว่าชอบหน้าน้องตอนร้องไห้มากกว่ายิ้มไปซะแล้ว -ชอบตอนที่นัตสึมิคัง ทำตัวเป็นบอส ดูแล้วแบบ เด็กคนนี้น่าสนใจดี555 -เพิ่งดูตอนสุดท้ายจบไปหมาดๆ ชอบตอนมาริโปะแต่งชุดเดวิลมากกกก น้องสวยเว่อร์>\_< เป็นนางแบบได้สบายๆเลย^^ |
| ฮารุปปี้ทุกฉาก รีนุตีลังกากลับหลัง |
| บอสนัตสึมิคังเลือกชุดให้เมมเบอร์แต่ง ฉากที่อาเนียร้องเพลง |
|  |
| ตอนที่เลิฟตันร้องไห้เมื่อต้องจับแมลง เธอสุดยอดมาก~ |
| ชอบตอนมุกตลกสิ่งของ ตอนที่ซาเอะมาเป็นแขกรับเชิญ  คือตอนนั้น ได้รู้ความสามารถด้านตลกได้ดีเลย  อีกตอนก็ต้องเป็นตอนที่ยูโกะมาเป็นแขกรับเชิญ ศึกประชันฝีปากสนุกมาก 5555 อีกอย่างรุ่นพี่อย่างยูโกะกับซัชชี่ก็ยังแสดงให้ดูเป็นตัวอย่างอีก  และตอนอื่นๆอีกมากมาย สนุกดีได้เห็นเด็กๆมีคาแรคเตอร์เป็นของตัวเอง จากที่ไม่ได้สนใจเด็กๆ กลับกลายเป็นว่า อยากเฝ้าดูพัฒนาการของเด็กๆต่อไป |
| ตอนที่จิโยริกลัวแมลงจนกระโดดล้มลุกคลุกคลานหนี ฮากาตะ 2 ตอน 7 |
| ฉากที่ชอบตั้งแต่ที่เห็นคือท่าคอมโบ "เมนไทโกะ + อเมซิ่ง" แบบว่าฮาดีครับ (ตอนที่ Nogizaka46 อิโคมะ รินะ เป็นแขกรับเชิญครับ) |
| ชอบทุกตอนเลยคะ เพราะได้ดูพัฒนาการของเด็กๆทุกคน |
| ฉากที่อาโออิตัน บอกให้สิ่งมีชีวิตปริศนา(อาเนีย) ไปตาย orz |
|  |
| ทุกฉากที่มีจิโยริ |
|  |
| - แคปเล่นกีตาร์แล้วซาเอะร้องเพลงขอยาหน่อย ตอน 6  - โจริลุกมาเลียนแบบโดนัลดั๊ก ตอนพูดให้ฉันทำเถอะค่ะ ฮามาก ตอน 11  - แคปเล่นกีตาร์เพลง Bokura no kaze ตอน 12  - เลิฟตันร้องไห้ตอนเจอหนอน ตอนพูดถือหน่อย ฮามาก ตอน 12  - โจริ+ทานิ เล่นเสียงฮีเลียม ภาค 2 ตอน 1  - มุราชิเกะเล่นมุขเมนไทโกะแล้วอิโคมะจังพูดอะเมซิ่ง ภาค 2 ตอน 6  - โจริตอนเล่นเกมเอาหน้าใกล้กิ้งกือ หน้าอย่างฮา ภาค 2 ตอน 7  - เลิฟตันกินแมลง ภาค 2 ตอน 7 |
| แคปชุดเด็กประถม |
| เลิฟตัน อาโออิ มิโอะร้องให้ ^ ^ |
| ชอบตอน ภาค 2 ตอนที่ 6 ที่แขกรับเชิญเป็น Nogizaka46 ชอบตอนเล่นเกม ในกล่องคืออะไร ตอนที่ มุราชิเกะ อยู่ในกล่อง แล้วให้ อุเอกิ กับ โมโตมุระ ทาย ชอบมากกกกก |
| มิโอะในช่วงแฟชั่นสาวเมด ตอนเรนะ ตอนกินแมลงของตอนพิเศษ และตอนใส่ชุดนางฟ้าตอนฟ้าตอนจบ และตอนที่มิลกี้มาออกทั้งตอน |
| ทุกฉาก |
| Madoka ฉากเล่นละคร "นี่เหรอ เค้าบอกว่าถ้าเขียนรูปหัวใจใว้ที่นิ้ว จะได้นั่งกะคนที่ชอบล่ะ" |
| จิโยริทำหน้าประหลาด เลียนแบบนก ขำกลิ้งเลย 555+ |
| ชอบเวลาเมมเบอร์ร้องไห้ (?) ใครร้องเราก็ไม่เกี่ยง 555 กลับมามองเลิฟตันมุมใหม่ก็ตอนเลิฟตันร้องไห้เนี่ยแหละ |
| ตอนที่เล่นเกมคลำของในกล่อง ฮาทุกครั้ง |
| members singing ranking TGC fashion shows and make over!! Cap's guitar skill All Anyan's gag |
|  |
| อาโออิตันร้องไห้ ร้องได้น่ารักทุกตอนเลย กับ นัตสึพูดคำหวาน s.2 ตอนที่1 |
| รีแอคตอนจิโยริเจอกิ้งกือ เทปที่ไม่มีแขกรับเชิญ |
| ชอบตอนมิรุกิมาเป็นแขกรับเชิญ ที่อาโอตันกลั้นน้ำตาไม่ให้ร้องไห้ได้ หน้าตาตอนโดนมิรุกิดุน่ารักมากกกกก >< แล้วก็ชอบฮารุปปิตอนแต่งตัวเป็นแอร์โฮสเตสด้วยต่ะ พูดไม่ชัดน่ารักจริงๆ |
| เมรุจังถูกคุณแม่แต่งกลอนแฉพฤติกรรมตอนอยู่ที่บ้าน |
| ฉากที่อาเนีย โดนจิโยริกับวากาฮารุรุมว่าเห็นอาเนียน่าเสียแล้วตลกมาก ฉากที่โมริโปะแต่งเป็นคุณลุง แล้วบอกว่าจะทำทุกอย่าง! |
| มุราชิเก๊ะ แข่งประชันฝีปากกับ โจริ มิลค์กี้พูดสำเนียงคันไซ "hitori kimete ya" โดนใจมาก (เหมือนจะไม่ใช่เด็กฮากาตะนะ XD) |
| ซากุระทีโดนนวดเท้าใช่หรือปล่าวจำไม่ได้แล้วไม่เจ็บ |
| ชอบฉากที่เลิฟตัน+มิคังต้องถ่ายรูปคู่กับแมลงค่ะ โอชิฮากาตะทั้ง2ออกมากันอย่างพร้อมหน้าพร้อมตา 5555555555 |
| จิโยริทำหน้าประหลาด มิโอะตันพูดโมเอะ แคปดีดกีตาร์ อาโออิตันร้องไห้ >< |
| ตอน2 ที่ มี่จังมา ตอนที่ มุราชิเกะ บอกมี่จัง อวบอ้วนน่ารักดี และมี่จัง พูดสวน มันน่ารัก ทั้งคู่เลย |
|  |
| บอสนัสซึมิคัง ทุกตอน  เมนไทโกะ + อเมซิ่ง ตอนที่อิโคม่าจังมา  เอาจริงๆชอบทุกคอนค่ะ ^^ |
| [Chuy] 121028 HaKaTa Hyakkaten ep04 Thai Sub นาทีที่ 16:41   ที่ให้เขียนคำว่า august แต่เขียนออกมาคนละ แนวเลย สำหรับผมถือว่าฮาที่สุด1 ตอนเลย ฮ๋าๆๆ   [Chuy] 121028 HaKaTa Hyakkaten ep08 Thai Sub นาทีที่ 10:04  ที่ให้ฮีดน้ำหอมกลิ่นเหม็นอ่า ที่นัตสึมิ ปาขวดน้ำหอม(เหม็น)ทิ้งอ่า ฮาดี ฮ๋าๆ   โดยรวมละ ชอบทุกตอนครับ น่ารักทุกคนละ แปลออกมาได้ ดี มาก ที่ สุด เลย>\_< |
| ห้างฮากาตะ 2 ตอนที่ 7 ตอนกระโดดเชือกที่ทุกคนขอร้องบอสให้เล่นอีกรอบ รู้สึกบอสยิ่งใหญ่ดีจริงๆ ยิ่งตอนพูดว่า "คนขอร้องเค้าทำกันแบบนี้หรอ" ฮาแตก |
| ฮารุปปิ พูดไม่ชัด |
| ตอน 2: อาโออิตัน ตอนที่ซัชชี่ถามว่า "จับอีกทีมั้ย?" แล้วอาโออิตอบว่า "やだー！" หน้าตอนนั้นได้ใจมาก ตอน 5: อาโออิตัน ตอนประชันฝีปากกับซากุระ ช๊อต "んーんー" น่ารักโคตรๆ (จริงๆแล้วชอบเด็กคนนี้เวลาคิดในใจ แล้วทำท่าแบบ นึกขึ้นได้ "อ๊ะ!" แต่จะได้เห็นในโคเอ็งบ่อยกว่า) |
| ฉากเลิฟตันร้องไห้เพราะต้องถ่ายรูปกับแมลง (ตอนสุดท้ายของซีซั่น 1) แล้วก็ตอนที่ 7 ของซีซั่นสอง (โปรโมต Suki! Suki! Skip!) ที่เลิฟตันต้องกินแมลง // มันฮาจริงๆ ยิ่งไอจังร้องไห้มากเท่าไหร่ยิ่งขำมากเท่านั้น 55555555555555555 |
| ฉากที่อาโอตันพูดว่าช่วยตายที่ ฮามาก ขำจนปวดท้อง ชอบอิโคมะด้วย หล่อดี ฮ่าๆๆ  ชอบตอนที่นากานิชิกับทานิ เล่นแปลงเสียง ตลกมากกก  ชอบตอนที่โปรโมทซิงด้วย ดูน้องๆทุกคนพยามยามที่จะให้ทุกคนรู้จักHKT48 ต่อให้ตัวเองต้องลำบากแค่ไหน ประทับใจๆๆๆ รู้สึกได้ถึงการก้าวผ่านอุปสรรคใหญ่ ดูแล้วมีกำลังใจมากๆ |
| น่าจดจำทุกตอนเลย ชอบเดวิลโมริโปะตอนสุดท้าย ชอบตอนที่อิโคมะจังมา ชอบตอนอันเนียร้องเพลงรู้เลยเดี๋ยวเธอต้องติดเซนบัตสึตระกูลแน่ๆ ชอบตอนเปิดตัวมาริกะ ชอบอาโอตันล้วงจับหัวอันเนีย ฉากที่นึกได้ตอนนี้มีแค่นี้ เดี๋ยวนึกมากไป จะยิ้มหน้าบานคนเดียว |
| อาเนียแต่งคอสเพลชุดโกธิค (ไม่รู้เขียนถูกป่าว) ตอนแรกของ ss2 ที่เรนะมาเยี่ยมห้างฮากาตะ  เพิ่มเติม ตอนอสเนียไม่พูดอะไรน่ารักสุดๆ ^^ |
| แข่งบอกข้อดีของซายากะ |
| ฉากเเรกของตอนที่จูรินะมา เเล้วมุราชิเกะรวมกลุ่มกุยๆเเล้วร้องมอนส์เตอร์ |
| ฉากที่มิโอะพูดโมเอะ ใส่ชุดเมดค่ะ น่ารักมากกกกกกกกกกกกกกกกกกกกก -///////- |
| ภาค 2 ตอนที่ 5 แฉความลับเมรุ ถูกใจตรงเกาน่องมาก |
| ไอจังกลัวแมลง 55 |
| จิโยริร้องเพลง Flower ส่วนตัวชอบเพลงอยู่แล้วด้วย 55555 ตอนที่มิโอรินอีหนูเลม่อนมาออกน่าจะตอน 2 ของซีซั่น 2 มั้ง |
| ชอบตอนแคปดีดกีต้าร์ แล้วก็จิโยริเวลาเล่นเก็ก(ตอนที่ซาเอะมา)ชอบทุกเก็กเลย ฮามาก แล้วก็ตอนมุราชิเกะร้องเพลง บอสออกโรง แล้วก็พี่สาวกรีดร้อง 555555 |
| อาโออิตันร้องไห้ ฮารุปปี้พูดไม่ชัด เน่ซังสติแตกเวลาเห็นแมลง แคปโดนแกล้ง มาโดกะ ชุดปีศาจในตอนสุดท้าย |
| ตอนสุดท้าย สาขา2 นางฟ้ามิโอะ น่ารักมากพูดแล้วอยากไปด้วยเลย |
|  |
| เลิฟตันกลัวแมลง |
| ตอนที่ 7 สาขา 2 ตอนกินแมลง สามคน ทั้งนัตสึ มิโอะ แล้วก็ไอกะ ทำอย่างเต็มที่แม้จะร้องไห้ไปด้วยแต่ก็ยอมกินแมลงเข้าไปเพื่อให้ได้เปิดซิงเกิ้ลโปรโมท |
|  |
| ชอบทุกฉากครับ ถึงจะชอบมิโอะเป็นการส่วนตัว แต่ทุกตอนดูแล้วถูกใจหมด |
| แคปดีดกีตาร์ อาโออิตันร้องไห้ |
|  |
| -จิโยริทำหน้าประหลาด ทั้งนก ทั้งแจกัน ทำอะไรก็น่ารักไปหมดเลยโอชิคนนี้ >< บอกได้คำเดียวว่า...  'ไม่มีอะไรที่เป็นไปไม่ได้สำหรับจิโยริ'  เราคิดว่าโจรินี่แหละที่โตไปจะเป็นที่รักของทีมงานสต๊าฟทุกคน หวังว่าโตขึ้นกว่านี้ โจริจะพัฒนาหน้าได้ฮากว่านี้(เอ๋!?) ไม่ใช่ๆ หวังว่าโจริคงเป็นที่รักของเพื่อนๆทุกคนและรุ่นพี่ akb ด้วยน้าาาาา #ขอใช้คำวิบัติหน่อยเถอะ เธอคนนี้น่ารักเกินไปแล้ว!!  -มิโอะตัน ตอนห้างสาขาสองที่ skeโอชิเรามา(เรนะจัง)น้องแต่งชุดเมดพร้อมมีกระดิ่งหูแมว กระโดดกริ๊ง น่ารักมาก อยากกอดมากเหมือนน้องสาวเลย ถ้ามีสักคนนี่รักน้องตายเลยนะ  -เมนไทโกะของมูระชิเกะ ถ้าจำไม่ผิดถ้าเธอคนนี้อยู่ต้องทำมุขนี้เกือบทุกครั้งนี่ แต่เราไม่รู้ทำไมนะ คนอื่นไม่ขำเวลาที่เธอทำ แต่เราขำตลอดอ่ะ บวกกับความฝืดหรือเปล่า?? 5555555 น่ารักเหมือนกัน ชอบสไตล์การแต่งตัวด้วย เฮฮาปาร์ตี้ เสียงดัง กระฉับกระเฉง ให้มันได้อย่างนี้สิ!! คู่แข่งวาไรตี้กับโอชิเรา 55555  -นัสสึมิคัง เด็กน้อยตัวสูง บอสผู้ยิ่งใหญ่ เริ่มชอบน้องตอนน้องได้เป็นโอชิเมมของคิตาฮาระ ริเอะจัง นับจากวันนั้นมาน้องเด่นขึ้นทันตา สงสัยถูกริเอะดัน5555555(ไม่ใช่ละ - -) น้องนี่สไตล์การแต่งตัวของตัวเองนี่...เอิ่ม....(ขอผ่าน!).....แต่แต่งให้คนอื่นนี้...ถนัดจังเลยนะนัสสึมิคัง!! ><  เหนื่อยพิมพ์แล้ว 55555555 รักมาก hkt จุ๊บๆ |
| โมโตมุระ อาโออิ ร้องไห้ในเกมล้วงกล่องทั้ง 2 ครั้ง |
| HaKaTa Hyakkaten 2 ตอนที่ 3 จูรินะเป็นแขกรับเชิญ มันจะมีช่วงท้ายๆอะนะครับ ในซับเรียกว่าช่วงลดล้างสต็อกประจำวัน คือ ชินามอน ออกมาเลียนแบบท่าทางของ มิโอะจัง ที่ชอบฉากนี้เพราะว่า นอกจากจะมี ซากุระเป็นโอชิแล้ว หลังจากดู HaKaTa Hyakkaten ผมก็เริ่มหลงใหลในความน่ารักของน้องคนนี้อีกคนแบบมากๆ หากนับซากุระ 1 ชินามอนก็ต้อง 2 หละ ^^ และด้วยที่น้องเค้าไม่ค่อยจะได้ออกกล้องมากนัก เพราะถึงฉากนี้มันแบบว่า คนเดียว เต็มๆ จอ ^^ เลยรู้สึกปลื้มอย่างบอกไม่ถูกครับ |
| จิโยริทำน่าประหลาด  เลิฟตันร้องไห้เพราะกลัวหนอน  บอสดุทุกคน |
| นัตสึแต่งอิเคเม็น ภาค 2 ตอนที่ 4 |
| ฉากที่เมรุ ทำหน้าลุง ฮาจริงๆ ไม่เชื่อเลยว่า เมรุอายุ 12 |
| แคปร้องเพลง |
| - ชอบตอนที่บอสนัตสึมิ จับเพื่อนๆเเต่งตัว น่ารักอ่ะ สนุกดี - อาเนียทำมุกแป๊ก - ซากุระตันทำหน้านิ่งตอนกดฝ่าเท้า ทำหน้าได้นิ่งมากก สุดยอด - ตอนที่อาโออิตันร้องไห้ ตอนล้วงกล่อง เเล้วในกล่องมีอาเนียอยู่ ตอนนี้ขำมากเเละสนุกสุดๆ 555 |
| ฉากที่เลิฟตันร้องไห้เพราะกลัวแมลง ฉากที่มิโอะจังกับไมจังแต่งเป็นเมด จริงๆก็ชอบหมดเลยค่ะ |
| ชอบตอนที่อิโคมะจังจากโนกิฯมาออกค่ะ อะเมซิ่งกับเมนไทโกะ อาเนียไม่แป้ก 555 |
| นัตสึทำหน้าบึงทำร้ายบอส HaKaTa Hyakkaten 2 ตอน 7 |
| - จิโยริทำหน้าประหลาด ฮาสุดๆแล้ว 5555 - นัตสึมิคังทำตัวเป็นบอส แล้วทุกคนยอมเชื่อฟัง |
| ตอนสุดท้าย ของ Hyakkaten 2 ที่ ฮารุปปิ (พยายาม)แข่งพูดชัดกับ มิโอะตัน |
| แคปร้อง Yell สดใน ห้าง2 ตอน2 ครับ |
| อ่าคงจะเป็นตอนที่ซาเอะมาหละครับ สมาชิกทุกคนเล่นมุกกันสนุกสนานมากมาย  แล้วก็ตอนที่โมริโปะแต่งตัวแปกๆอ่ะครับ น่าเอ็นดู 555 |
| ตอนที่ซากุระทำรีแอคชั่นจนตกเก้าอี้ ตอนที่6 |
| หลายช่วง หลายตอนครับ แต่ถ้าชอบที่สุดก็ แขกรับเชิญ - อากิโมโตะ ซายากะ ชอบทั้งตอนเลย... |
| ชอบตอนที่จูรินะเป็นแขกรับเชิญ แล้วให้เด็กๆพูดคำพูดน่ารักๆ นัตสึมาโดกะ ดาเมจแรงมากกกกกกกกกก > <  อีกส่วนที่ชอบคือ Tanaka Girls Collection ค่ะ คือ ตอนดูแรกๆเฉยๆกับนัตสึมิคังมาก หน้าตาน้องไม่สเป็ค แต่พอน้องกลายเป็นคาแร็คเตอร์บอสแล้วหลงเลย ชอบบบบ  ชอบเน่ซังกับแมลงด้วยค่ะ 55 |
| ทุกฉากที่มิโอะออกมาทำกิจกรรม |
| ฉากที่เลิฟตันกลัวแมลง HaKaTa Hyakkaten ep12(ทากามินะ) |
| เมรุเวลาโดนดุแล้วชอบเกาขาอ่อน =w= |
| แคปดีดกีตาร์  อย่างเดียวเลย |
| ชอบตอนที่7 ในseason 2 ตอนที่โปรโมทอัลบั้ม เพราะแสดงให้เห็นถึง สปิริต ของน้องๆหลายคนครับ |
| HaKaTa Hyakkater 2 ตอนที่7 ตอนจิโยริตกใจ |
| นัตสึกับมาโดกะตอนพูดคำหวาน(ตอนจูรินะกับตอนสุดท้าย) มิโอะเป็นเมด(ตอนเรนะ) มาโดกะที่แต่งเป็นลุงปะหลาดกับปิศาจ บอสปลุกพี่ชาย(จูรินะ) ยูตันเลียนแบบโจริ(สุดท้าย) นัตสึแต่งทาระสึกะ(ชิมาดะ) ประชันฝีปาก(ยูโกะ) แคปดีดกีตาร์ได้ ชินามอนที่เลียนแบบท่าเดินมิโอะในพีวีบัตเตอร์ฟลาย นัตสึขอเป็นคนจับฉลาก(สุดท้าย) นัตสึต่อยบอส(ก่อนสุดท้าย) ตอนที่เรนะถามแคปว่าอายุเท่าไหร่ ตอนที่นัตสึลุกยืนจากที่นั่ง รีแอคชั่นเรนะตอนที่อาเนียบอกว่าเรนะซังไดสึกิ มุกumaของซากุระ(ซาเอะ) "ขำลิเฟ้ย!!!"ของอาเนีย(ตอนสุดท้าย) ตอนที่มิโอะจังพูด ตอนที่มิโอะจังเป่าคารีเนต เรียงความเรื่องมิสึทากิของบอส ฮารุปี้(ริเอะ) ตอนที่นาโอะได้เข็ม ตอนจับมือกับมิ้ลกี้  มีอีกแต่พอก่อนดีกว่า |
| คู่ตลก โจริมาริ ถ้าจำไม่ผิดน่าจะเป็นตอนแรกๆของสาขา2 ฮามากเลยค่ะ เริ่มแอบตามทั้งโจริ ทั้งทานิตั้งแต่นั้นมาเลย (>o<) |
| ทุกฉากที่อาโออิตันร้องไห้ |
| ฉากที่มุราชิเกะทำท่าเมนไทโกะแล้วอิโคมะทำท่าอเมซิ่งตอบค่ะ |
| ตอนสุดท้ายของ ซีซั่นสอง ที่ชัชชี่พูด ประทับใจมาก |
| อ่าาาา เอ่อ..... ระบุเลยคงยากผมชอบเยอะมาก ชอบแทบทุกฉากเลย มีบ้างที่มันออกจะบอกไม่ถูกแปลกๆ แต่ก็เข้าใจคับ ยังเด็กๆกันอยู่เลย ชอบอย่างแรกก็ความสดใหม่ของเด็กๆ ชอบโมเม้นที่เด็กๆเท่านั้นที่แสดงออกดูน่ารักมาๆเลยคับ(ฟินนน) ชอบมิโอที่แต่งชุดเมดกับนางฟ้า น่ารักทะลุจอเลยจริงๆ ชอบความพยายาม อุสาหะ เอ่อ..ชอบหมดแหละคับ รายการนี้ดีมากๆเลย ทำให้เรารู้จักเด็กๆได้ง่าย ง่ายกว่ารายการเอเคบิงโกอีกคับ |
| แคปดีดกีตาร์เป็นเพลงได้ครั้งแรกและทุกคนประหลาดใจ ตั้งแต่ตอนนั้นเลยมองว่าแคปน่ารักมากๆ |
| ชอบตอนที่12 ในสาขา1 ที่ทากามินะมาที่สุดคับ 5555 เทพแห่งเสียงหัวเราะลงมาจุติแล้ว สงสาร+ฮาเลิฟตันร้องไห้ ย้อนกลับไปดูหลายรอบเลย ขำจนปวดแก้ม |
| Murashige อยู่ในกล่องแล้วทำ aoi ร้องให้ ตอน6 ภาก2 ฮามากก |
| ชอบทุกตอนนน ชอบมากที่สุดตอนจบของสาขา 2 มันเหมือนรวมทุกสิ่งทุกอย่าง โชว์ของแต่ละคน อยุ่ในนี้  ทั้งความสนุก + ซึ้ง ไม่อยากให้จบจริงๆๆๆ ที่สำคัญแขหรับเชิญ เป็นโอบะ มินะ ขวัญใจผมอีกคน 55 |
| ทุกตอนที่อาโออิตันร้องไห้ |
| เมนไทโกะ ของมุราชิเกะ (หลายตอนมาก)  จิโยริทำหน้าตาประหลาด ขำโฮก 555+ |
| มิโอะตันไม่ต้องทำอะไรก็น่ารักเหมือนแมวเลยย อร๊างง ,จิโยริพร้อมกับความฮาทุกช๊อตทุกตอน!,อาเนียแม้นเธอจะแป๊กแต่ก็พยายามดี เล่นต่อไปก็ได้นะเมนไทโกะ ฮา , นัตสึมิคังบอสสสขาาเย็นชาได้ใจเลยเอาใจไปเลยเต็มๆ,รีแอคชั่นของซากุระมันช่างเพอร์เฟ็คจริงๆ |
| ฮารุปปี้พยายามขายตัวเองเสมอ แต่ไม่เด่น และความกุยกุยของอาเนีย |
| มุราชิเกะ: เมนไทโกะ! อิโคมะ: อเมซิ่ง!  และฉากลิฟเน่ซัง กลัวแมลง ตอนผอ. ใหญ่มา อันนี้ฮามาก 5555+ |
| ตอนมุราชิเกะทำเมนไทโกะในตอนสุดท้าย |
| เมนไทโกะที่โคดจะแป๊กของอาเนีย พอมันแป๊กมันทำให้เราฮาซะอย่างนั้น 5555 แต่อาโอยตันร้องไห้นี่โคดจะดาเมจเลยอะ TT |
| ฉากอาโออิตันร้องไห้ แต่ละอันนี่สุดยอดดาเมจมากค่ะ |
| รีแอคชั่นอาเนียตอนโดนอาโอตันไล่ไปตาย =w='' |
| ตอนที่พี่สาวร้องไห้ |
| 1.ฉากที่แคปดีดกีตาร์ในห้างฮากาตะสาขา2ตอนสุดท้าย ในที่สุดแคปก็ดีดกีตาร์เป็นเพลงแล้ว ดีใจมาก ; w ;  2.ฉากที่จิโยริกับ มาริกะ ออกมาแสดงคู่กัน ตอนห้างฮากาตะสาขา2ตอนแรก ที่มาริกะโชว์เสียงฮีเลียม สองคนนี้เล่นเข้าขากันดีจริงๆ |
| ฮารุปปิทำท่ากระต่าย ><   ตอนที่ยัยกุยกุยร้องเพลง น่ารักมาก >< |
| จิโยริทำตลกฮามาก |
| จริงๆก็ทุกตอนละครับ มีอะไรที่ทำให้ประทับใจได้ทุกคนจริงๆ |
| 1.Anna ได้ทั้งน่ารักอันดับหนึ่ง และร้องเพลงเก่งอันดับหนึ่ง ตอนร้องเพลงนี่ทึ่งจริงๆ กับความสามารถ 2.จิโยริเล่นมุข ชอบทุกตอนเลย และตอนเล่นมุขคู่กับมาริกะ ยิ่งชอบเข้าไปใหญ่ 3.อาโออิตันร้องไห้ เพราะเป็นผู้หญิงที่ร้องไห้ได้น่ารักที่สุดเท่าที่เคยเห็น 4.พงคตสึของแคป 5.ฉาก Anna อยู่ในกล่อง แล้วอาโออิตันจะล้วงมือเข้าไป แต่ขอช่วยตายทีได้ไหม ฉากนี้ถูกใจมากๆ เลยครับ 6.ฉากที่เลิฟตันต้องถือแมลง กับกินแมลง 7.ฉากที่ Meru ต้องดูหนอนยักษ์ใกล้ น้องดูน่ารัก+ความอดทนสูงดีครับ 8.ฉากที่จิโยริตกใจกิ้งกือยักษ์ \*\*\*ขอจบเท่านี้ละกันครับ ยิ่งเขียนยิ่งนึกถึงฉากที่ถูกใจได้เยาะครับ |
| ตอนที่อุเม้จังเป็นแขกรับเชิญ แล้วมีเกมกลอนหม่าม๊า แฉกันสนุกดี ตลกดีค่ะ |
| ชอบทุกตอนที่ นัตสึมิคัง ได้แสดงท่าทางเป็นบอส ตลกมากเลย แล้ว ก็น่ารักขึ้นมาก 555 5 |
| ฉากที่อุเมะจังประกาศโอชิเมม(ดีใจอทนฮารุปปี้) โจริทำหน้าประหลาดแล้วก็ตอนที่จับคู่กับมาริกะตอนที่เรนะฮิเมะมา แคปดีดกีตาร์ในตอนสุดท้าย(ดีใจที่แคปพัฒนาฝีมือขึ้น) |
| ตอนที่มิลกี้มา แล้วแต่ละคนพยายามเลียนแบบตามมิลกี้ ชัปปุๆ ยิ้มตามแก้มปริ |



====จบบทวิเคราะห์แบบสอบถาม===